frá fyrri hluta 14. aldar segir frá bréfi sem gert var á alþingi 1262 : „ Og er skipuð var lögrétta sóru flestir hinir bestu bændur úr Norðlendingafjórðungi og af Sunnlendingafjórðungi fyrir utan Þjórsá Hákoni konungi land og þegna og ævinligan skatt , sem bréf það váttar er þar var eftir gert . “ Þessu mótmælti þýski fræðimaðurinn Konrad Maurer árið 1874 og sýndi fram á að textarnir frá 1263 og 1264 hefði verið skrifaðir í byrjun 14. aldar , enda væri þar vísað til Jónsbókar ( síða úr handriti að Jónsbók sést hér til hliðar ) . Hér í mót skal konungur láta oss ná friði og íslenskum lögum . Jarlinn viljum vér yfir oss hafa meðan hann heldur trúnað við yður en frið við oss . Textann , sem settur hafði verið til ársins 1262 , taldi Boulhosa lítt áhugaverða endurvinnslu á hinum textunum , gerða um miðbik 16. aldar . Við nákvæman lestur á einstökum ákvæðum vaknaði sú hugmynd að textarnir væru í raun frá 15. öld og hefði markmiðið verið að færa rök fyrir tilteknum réttindum Íslendinga sem konungur hefði ekki virt . Textarnir voru þá teknir saman á grundvelli annarra texta sem menn höfðu undir höndum um atburði og aðstæður tveimur árhundruðum fyrr , einkum sagnarita og annála , en jafnvel líka skjala sem nú eru glötuð . Vel má vera að einhver atriði þeirra séu gömul , jafnvel frá síðari hluta 13. aldar og upphafi 14. aldar , og hefur Helgi Þorláksson bent á líkindi þess með athugun á því sem segir um árlega siglingu sex skipa . Frekari athugana er þörf sem vonandi verður úr á allra næstu árum . Patricia Boulhosa , Gamli sáttmáli . Helgi Þorláksson , Er Gamli sáttmáli tómur tilbúningur ? Þriðja íslenska söguþingið . Lesbók Morgunblaðsins 9. september 2006 , bls. 10 . Már Jónsson , Efasemdir um sáttmála Íslendinga og Noregskonungs árið 1262 . Þriðja íslenska söguþingið . Ráðstefnurit , bls. 399 - 406 .